Informatica

Informatica Inc. ir ASV programmatūras izstrādes uzņēmums, kas sniedz datu integrācijas risinājumus. Tas ir dibināts 1993. gadā. Uzņēmuma galvenais birojs atrodas Redvudsitijā, Kalifornijā. Tā īpašnieks ir uzņēmums Salesforce.

 Vēsture 
1993. gadā Diaz Nesamoney un Gaurav Dhillon Paloalto dibināja uzņēmumu Informatica. Sākotnēji uzņēmums koncentrējās uz datu migrāciju starp platformām, kad tajā laikā notika pāreja no lieldatoriem uz klients-serveris arhitektūru.
1994. gadā izlaists pirmais produkts — OpenВridge — rīks, kas sagatavoja atbilstības starp datu modeļiem no dažādiem avotiem.
1996. gadā izlaists PowerMarts, kas izmantoja Data mart koncepciju.
1998. gadā uz PowerMarts pamata izlaists produkts datu izvilkšanai, transformēšanai un ielādei (ETL). 1998. gadā strauji pieauga ieņēmumi (gandrīz 15 reizes vairāk nekā 1996. gadā).

1999. gadā Informatica akcijas sāka kotēt NASDAQ biržā.
1999. gada decembrī nopirkts analītikas programmatūras izstrādātājs Influence.

2006. gadā iegādāti ETL risinājumu uzņēmumi Itemfield un Similarity.
2008. gadā nopirkta Somijas mobilo telefonu ražotāja Nokia nodaļa Identity Systems, kas izstrādāja identifikācijas sistēmas.
2009. gadā nopirkts Vācijas uzņēmums Address Doctor, kas izstrādāja programmatūru adrešu informācijas apstrādei pēc noteikta formāta aptuveni 200 valstīm.
2009. gadā iegādāts uzņēmums Applimation, kas izstrādāja informācijas dzīves cikla pārvaldības risinājumus.
2010. gadā nopirkts uzņēmums Siperian, kas bija viens no trijiem līderiem Master data management risinājumos.

Informatica akcijas tika kotētas NASDAQ biržā (kods INFA). Lielākie akcionāri 2013. gada augustā bija: Janus Capital Management LLC (8,28 %), Columbia Wanger Asset Management, L.P. (5,76 %), Columbia Wanger Asset Management, LLC (5,28 %), Vanguard Group, Inc. (5,27 %).
2015. gada 7. aprīlī paziņots, ka Informatica par aptuveni 5,3 miljardiem USD pērk uzņēmums, kuru kontrolē investīciju fonds Permira un CPP Investment Board. Darījums pabeigts 6. augustā; bez tam uzņēmumi Microsoft un Salesforce Ventures piekrita kļūt par stratēģiskajiem investoriem.

2021. gada 27. oktobrī Informatica atkal kļuva par publiski kotētu uzņēmumu, šoreiz kotētu Ņujorkas fondu biržā, ar biržas simbolu INFA.
2023. gada jūnijā Informatica iegādājās datu pārvaldības rīku Privitar.
2023. gada novembrī uzņēmums paziņoja par pārstrukturēšanas plānu, lai koncentrētos uz saviem mākoņpakalpojumiem; tika atlaisti 10 % darbinieku un samazināta biroja telpu platība.

2024. gada aprīlī Wall Street Journal ziņoja, ka Salesforce bija sācis sarunas par Informatica iegādi par cenu, kas bija zemāka par tās tirgus kapitalizāciju 11 miljardu ASV dolāru apmērā. Darījums galu galā tika atcelts.
2025. gada 27. maijā Salesforce noslēdza vienošanos par Informatica iegādi par aptuveni 8 miljardiem ASV dolāru. 28. augustā tika saņemta Federālās tirdzniecības komisijas atļauja priekšlaicīgi pārtraukt Hart-Scott-Rodino gaidīšanas periodu. 18. novembrī Salesforce pabeidza Informatica iegādi.

 Atsauces 

 Ārējās saites 

 Informatica vietne

Kategorija:ASV programmatūras uzņēmumi
Kategorija:Ņujorkas fondu biržā kotētie uzņēmumi
Kategorija:Nasdaq agrāk kotētie uzņēmumi